paragraph_text: XV. Olimpijske igre su održane u Helsinkiju u Finskoj. Helsinki je izabran za domaćina između brojnih gradova konkurenata kao što su Amsterdam, Atena, Lozana, Stockholm te četiri grada iz SAD-a: Chicago, Detroit, Los Angeles i Philadelphia. Helsinki je već jednom ranije bio određen za domaćina Igara, i to Igara 1940. godine ali su one bile odgođene zbog Drugog svjetskog rata.